கேள்வி: சுசீந்திரம் தாணுமாலயன் கோயில் - வரலாறு பற்றி விளக்கவும்.
பதில்: அத்திரி முனிவரும், அவருடைய இல்லத்தரசியும் கற்புக்கரசியுமான அனுசுயாவும் ஞானாரண்யம் எனும் பழம்பெயர்பெற்ற சுசீந்திரத்தில் தவம் செய்தனர். இந்நிலையில், அத்திரி முனிவர் இமயமலைக்குச் சென்றார். அப்போது சிவபெருமான், விஷ்ணு, பிரம்மா ஆகிய முப்பெருங்கடவுள்களும் அனுசுயாவின் கற்பை சோதிக்க எண்ணி பிராமணர் வேடம் அணிந்து, அவருடைய ஆசிரமத்திற்கு வந்து உணவு தருமாறு வேண்டினர். அனுசுயாவும் உணவு படைக்கத் தொடங்கினார். அப்போது மூவரும், ”ஆடை அணிந்த ஒருவரால் உணவு பரிமாறப்படுமாயின் உணவு உண்ண ஆகாது” என்று கூறினர். இதைக் கேட்டு திடுக்கிட்ட அனுசுயாதேவி, தன் கணவர் திருவடி கழுவிய நீரை மூவர் மீதும் தெளித்தார். அவர்கள் மூவரும் பச்சிளங்குழந்தைகளாக மாறினர். பின்பு அந்தப் பச்சிளங்குழந்தைகளுக்கு உணவூட்டி, தொட்டிலிட்டு, தாலாட்டித் தூங்கச் செய்தாள். தங்கள் கணவர்கள் பச்சிளங்குழந்தையாக மாற்றப்பட்டதை அறிந்த மூவரின் தேவியரும் அங்கு வந்து அனுசுயாவிடம், தங்கள் கணவர்களை பழைய உருவிற்கு மாற்றித் தர வேண்டினர். தேவியர்கள் வேண்டுகோளுக்கிணங்கிய அனுசுயா முப்பெரும் கடவுளுக்கும் பழைய உருவைக் கொடுத்தாள். அப்போது திரும்பி வந்த அத்திரி முனிவரும் அனுசூயாவோடு சேர்ந்து, மும்மூர்த்திகளின் காட்சியைப் பெற்றார். இந்நிகழ்ச்சியை நினைவூட்டவே சுசீந்திரம் கோவில் கட்டப்பட்டுள்ளது என்கிறது இதன் தல வரலாறு. அத்திரி முனிவரும், அனுசுயாவும் இங்குள்ள தல விருட்சமான கொன்றை மரத்தினடியில் நின்று வேண்ட மும்மூர்த்திகளும் காட்சி கொடுத்தனர். இதைக் குறிக்கும் விதமாக மும்மூர்த்திகளும் ஒரு முகமாய் தாணுமாலயன் என்ற பெயரில் இங்கு எழுந்தருளியுள்ளனர். சிவன் (தாணு), விஷ்ணு (மால்), பிரம்மா (அயன்) ஆகிய முப்பெருங்கடவுள்களும் சேர்ந்துள்ள இத்தல மூர்த்தி தாணுமாலயன் என அழைக்கப்படுகிறார்.
கேள்வி: சுசீந்திரம் தாணுமாலயன் கோயில் - மண்டபங்கள் பற்றி தகவல் சொல்.
பதில்: இக்கோயிலில் கலை வேலைப்பாடுகள் மிகுந்த சில மண்டபங்கள் உள்ளன. அவை; # கலைநயத்துடனான சிற்பங்களுடன் கூடிய செண்பகராமன் மண்டபம். # இசைத்தூண்கள் கொண்ட குலசேகர மண்டபம். # திருக்கல்யாணம் நடக்கும் ஊஞ்சல் மண்டபம். # வேனிற்காலத்தில் மும்மூர்த்திகள் ஓய்வெடுக்கும் வசந்த மண்டபம். # பல இறையுருக்களின் சிற்பங்களைக்கொண்ட சித்திர சபை.
கேள்வி: சுசீந்திரம் தாணுமாலயன் கோயில் - சிறப்பு விழாக்கள் பற்றி விளக்கவும்.
பதில்: இங்கு தினசரி வழிபாடுகள் நடத்தப் பெற்றாலும் கீழ்க்காணும் விழாக்கள் இக்கோயிலில் மிகச் சிறப்பாக நடத்தப் பெறுகின்றன. * சித்திரை தெப்பத்திருவிழா - 1 நாள் * ஆவணி பெருநாள் திருவிழா - 9 நாள் * மார்கழி திருவாதிரை திருவிழா- 10 நாள் * மாசி திருக்கல்யாண திருவிழா - 9 நாள்
கேள்வி: சுசீந்திரம் தாணுமாலயன் கோயில் - அனுமன் சிலை பற்றி விளக்கவும்.
பதில்: மேலக்கோபுர வாயிலுக்கு நிலத்தைத் தோண்டும்போது அனுமன் சிலை ஒன்று கிடைத்தது. 18 அடி உயரமுடைய இந்தச் சிலை 1929 ஆம் ஆண்டில் இராமர் கருவறைக்கு எதிரில் இருக்குமிடத்தில் நிறுவப்பட்டுள்ளது. இங்கு ஆஞ்சநேயர் வழிபாடு சிறப்பாக நடத்தப்பட்டு வருகிறது.
கேள்வி: சுசீந்திரம் தாணுமாலயன் கோயில் - போக்குவரத்து குறித்து விரிவாக சொல்லுங்கள்.
பதில்: நாகர்கோவில் கன்னியாகுமரி செல்லும் பாதையில், நாகர்கோவிலில் இருந்து 7 கி.மீ. தொலைவிலும், கன்னியாகுமரியில் இருந்து 12 கி.மீ. தொலைவிலும் கோயில் அமைந்துள்ளது. கோவிலின் அருகே சுசீந்திரம் ரெயில் நிலையம் அமைப்பதற்கு ஆயத்த வேலைகள் நடைபெற்று வருகிறது.
கேள்வி: சுசீந்திரம் தாணுமாலயன் கோயில் - படங்கள் குறித்து விரிவாக சொல்லுங்கள்.
பதில்: File: Sucheendram temple. tamil nadu - panoramio.jpg|சுசீந்திரம் தாணுமாலயன் கோயில் கோபுரம் File:Suchindram - Thanumalayan Temple5.jpg|தாணுமாலயன் கோயில் தெப்பக் குளம் File:Suchindram - Thanumalayan Temple2.jpg|தாணுமாலயன் கோயில் தேர்